 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 1403/I/16.05.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere a avizului de mediu adresate de

**Persoanelor fizice reunite în U.P. I Putna-Balajul**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei Comitetului special constituit din data de 15.05.2018, că **“Amenajamentul silvic pentru U.P. I Putna Balajul, pe o suprafaţă de 116 ha”** propus a fi realizată pe teritoriul administrativ al municipiului Gheorgheni (u.a. 12,18,24,53,54,155,156,213), în comuna Tulgheș (u.a. 128,129,242-244,530,531,661), și în comuna Bilbor (318,322,331), f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. o parte din parcelele silvice din U.P. I Putna Balajul, respectiv Trupul Lacul Roșu I, II, III se află în ROSCI0027 Cheile Bicazului-Hășmaș și în ROSPA0018 Cheile Bicazului-Hășmaș (cu o suprafață de 25,8 ha), iar Trupurile Belchia I, II și III se află în aria de protecție specială avifaunistică ROSPA0033 Depresiunea și Munții Giurgeului (cu o suprafață de 12,3 ha).
2. Parcelele forestiere analizate creează cadru pentru habitatele şi speciile ocrotite de interes comunitar menţionate în Planul de management al sitului de interes comunitar ROSPA0033 Depresiunea și Munții Giurgeului, aprobat prin Ordinul M.M.A.P. nr. 1556/2016 și în Planul de management al Parcului Național Cheile Bicazului-Hășmaș aprobat prin Ordinul M.M.A.P. nr. 1523/2016.
3. punctul de vedere nr. 382/H.B./14.05.2018 emisă de Administrația Parcului Național Cheile Bicazului-Hășmaș
4. planul ar putea afecta în mod nesemnificativ, temporar, fără impact remanent ariile naturale protejate planul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. toate parcelele din ariile naturale protejate (14,4 ha) au fost încadrate în grupa funcțională I de protecție, 1.5.m: păduri din rezervații ale biosferei neincluse în categoriile funcționale 5a, c, d, e
6. planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* în aria de protecție specială avifaunistică ROSPA0033 Depresiunea și Munții Giurgeului vor fi lăsate iescarii în pădure
* nu se vor realiza noi drumuri de exploatare și noi construcții forestiere

**Condiţiile de realizare a planului:**

1. în situl de importanță comunitară ROSCI0027 Cheile Bicazului-Hășmaș și în aria de protecție specială avifaunistică ROSPA0018 Cheile Bicazului-Hășmaș trebuie respectate următoarele:

- respectarea condițiilor enumerate de Administrația Parcului Național Cheile Bicazului-Hășmaș prin adresa nr. 382/H.B./14.05.2018, astfel: în u.a. 18A să se mențină 3 arbori maturi/ha din fag

- în fiecare parcelă se vor menţine 10 arbori bătrâni/ha pentru conservarea speciilor de animale (insecte, păsări, lilieci) care sunt dependente de arborii bătrâni

- pe durata lucrărilor de exploatare vor fi păstrate habitatele umede, bălţile de reproducere ale speciilor de amfibieni protejate

- în perioada 15 noiembrie – 1 mai al fiecărui an se interzice cu desăvârşire orice fel de exploatare (de ex. exploatare de material lemnos) la o distanţă mai mică de 100 m faţă de cel mai apropiat bârlog de urs cunoscut

- este interzisă accesul cu motociclete, ATV-uri, sănii cu motor, autoturisme sau alte tipuri de autovehicule (în afara drumurilor publice) pe drumurile forestiere pe suprafața ariilor naturale protejate

- este interzisă afectarea suprafețelor și marcarea arborilor în zona de protecție ale pârâurilor existente (5 m) pentru prevenirea colmatării și degradării Lacului Roșu

1. în aria de protecție specială avifaunistică ROSPA0033 Depresiunea și Munții Giurgeului trebuie respectate următoarele:

- este interzisă tăierea arborilor în perioada de cuibărire ale păsărilor ocrotite

- pentru asigurarea condițiilor favorabile pentru speciile de păsări dependente de păduri se vor menține min. 5 arbori uscați scorburoși sau bătrâni la hectar, fără infestare, care vor fi materializați pe harta parchetului

- se vor păstra cel puțin 5 arbori maturi/ha, izolat și în pâlcuri, cu diametrul mini egal cu diametrul mediu al arboretului

- orice modificare datorată influenței factorilor biotici/abiotici va fi comunicată către Agenția Națională pentru Arii Naturale Protejate

1. Recoltarea fructelor de pădure, ciupercilor comestibile şi plantelor medicinale, din fondul forestier, de către agenţi economici, se va face în conformitate cu prevederile legale, cu obţinerea tuturor avizelor şi aprobărilor necesare.
2. Respectarea prevederilor Art. 32 din Ordinul M.M. nr. 1447/2017: înainte de etapa de marcare a arborilor ce urmează să fie puşi în valoare, ocoalele silvice solicită administratorilor/custozilor condițiile specifice necesare menţinerii/îmbunătăţirii stării de conservare a speciilor/habitatelor, a elementelor naturale/patrimoniului natural prezente în arboretele pentru care a fost desemnată aria naturală protejată, care vor fi introduse în autorizația de exploatare
3. măsurile prezentate și condițiile enumerate în Decizia de încadrare trebuie anexate la Planul amenajistic aprobat și aplicate în urma lucrărilor din fondul forestier de către administratorul pădurilor

Planul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,**

ing. SZABÓ Szilárd

Întocmit,

Mihály István